《赋得取人以身得贤字五言八韵》
清代·陈朝新

门将开吁俊，馆更辟招贤。莫漫求人切，须从正己先。

无双才自求，帷一学宜专。玉尺何由准，金绳本不偏。

望风钦九德，指日定三铨。乐育菁莪什，威仪菉竹篇。

分官迟命巽，立政早乘乾。圣学唐虞绍，翘材遍八埏。

作者简介：陈朝新（？～？），清道光年间（1821～1850）生平不详。以下诗作收录于徐宗干编，海东书院刊印之《瀛州校士录》。